CELEX: 32021R0407
Language: sl
Date: 2020-11-03 00:00:00
Title: Delegirana uredba Komisije (EU) 2021/407 z dne 3. novembra 2020 o spremembi Uredbe (EU) št. 528/2012 Evropskega parlamenta in Sveta za vključitev citronske kisline kot aktivne snovi v Prilogo I k Uredbi (Besedilo velja za EGP)

9.3.2021   
               
               
                  SL
               
               
                  Uradni list Evropske unije
               
               
                  L 81/15
               
            
         DELEGIRANA UREDBA KOMISIJE (EU) 2021/407
         z dne 3. novembra 2020
         o spremembi Uredbe (EU) št. 528/2012 Evropskega parlamenta in Sveta za vključitev citronske kisline kot aktivne snovi v Prilogo I k Uredbi
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 528/2012 Evropskega parlamenta in Sveta z dne 22. maja 2012 o dostopnosti na trgu in uporabi biocidnih proizvodov (1) ter zlasti člena 28(1) Uredbe,
         ob upoštevanju naslednjega:
         
                     (1)
                  
                  
                     Citronska kislina je bila ocenjena kot obstoječa aktivna snov v okviru programa pregledovanja iz člena 89(1) Uredbe (EU) št. 528/2012, uvedenega z Delegirano uredbo Komisije (EU) št. 1062/2014 (2).
                  
               
                     (2)
                  
                  
                     V skladu s členom 7(2) Delegirane uredbe (EU) št. 1062/2014 je Odbor za biocidne proizvode ob upoštevanju ugotovitev pristojnega ocenjevalnega organa 16. februarja 2016 (3) sprejel mnenje Evropske agencije za kemikalije (v nadaljnjem besedilu: Agencija). V mnenju je bilo ugotovljeno, da je za biocidne proizvode 2. vrste proizvodov, ki vsebujejo citronsko kislino, mogoče pričakovati, da izpolnjujejo zahteve iz člena 5 Direktive 98/8/ES Evropskega parlamenta in Sveta (4), torej zahteve, ki veljajo za preverjanje vloge za odobritev citronske kisline v skladu s členom 90(2) Uredbe (EU) št. 528/2012.
                  
               
                     (3)
                  
                  
                     Zato je bila citronska kislina z Izvedbeno uredbo Komisije (EU) 2016/1938 (5) odobrena kot aktivna snov za uporabo v biocidnih proizvodih 2. vrste proizvodov.
                  
               
                     (4)
                  
                  
                     V mnenju Agencije je bilo prav tako ugotovljeno, da citronska kislina ne vzbuja zaskrbljenosti in je zato upravičena do vključitve v Prilogo I k Uredbi (EU) št. 528/2012.
                  
               
                     (5)
                  
                  
                     Ob upoštevanju mnenja Agencije je zato primerno citronsko kislino vključiti v Prilogo I k Uredbi (EU) št. 528/2012. Ker je bila citronska kislina ocenjena na osnovi dokumentacije o aktivni snovi, ki izpolnjuje zahteve iz člena 11(1) Direktive 98/8/ES, bi bilo treba citronsko kislino vključiti v kategorijo 6 Priloge I k navedeni uredbi –
                  
               SPREJELA NASLEDNJO UREDBO:
         
            Člen 1
            Priloga I k Uredbi (EU) št. 528/2012 se spremeni v skladu s Prilogo k tej uredbi.
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 3. novembra 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 167, 27.6.2012, str. 1.
         
            (2)  Delegirana uredba Komisije (EU) št. 1062/2014 z dne 4. avgusta 2014 o delovnem programu za sistematično preverjanje vseh obstoječih aktivnih snovi, ki jih vsebujejo biocidni proizvodi, iz Uredbe (EU) št. 528/2012 Evropskega parlamenta in Sveta (UL L 294, 10.10.2014, str. 1).
         
            (3)  Mnenje Odbora za biocidne proizvode o vlogi za odobritev aktivne snovi: Citronska kislina, 2. vrsta proizvodov, ECHA/BPC/088/2016, sprejeto dne 16. februarja 2016.
         
            (4)  Direktiva 98/8/ES Evropskega parlamenta in Sveta z dne 16. februarja 1998 o dajanju biocidnih pripravkov v promet (UL L 123, 24.4.1998, str. 1).
         
            (5)  Izvedbena uredba Komisije (EU) 2016/1938 z dne 4. novembra 2016 o odobritvi citronske kisline kot obstoječe aktivne snovi za uporabo v biocidnih proizvodih 2. vrste proizvodov (UL L 299, 5.11.2016, str. 54).
      
      
         
            PRILOGA
            V Prilogi I k Uredbi (EU) št. 528/2012 se v kategoriji 6 seznama aktivnih snovi iz člena 25(a) doda naslednji vnos:
            
                        
                           Številka EC
                        
                     
                     
                        
                           Ime/skupina
                        
                     
                     
                        
                           Omejitev
                        
                     
                     
                        
                           Opomba
                        
                     
                  
                        „201-069-1
                     
                     
                        Citronska kislina
                     
                     
                        Minimalna stopnja čistosti aktivne snovi (*1): 995 g/kg
                     
                     
                        Št. CAS: 77-92-9
                     
                  
               (*1)  Čistost, navedena v tem stolpcu, je bila minimalna stopnja čistosti ocenjene aktivne snovi. Čistost aktivne snovi v proizvodu, danem na trg, je lahko enaka ali drugačna, če je aktivna snov dokazano tehnično enakovredna ocenjeni aktivni snovi.“.